**Nå kan du som innbygger motta faktura fra Ås kommune i Digipost (Digital Postkasse).**

Ås kommune vil sende fakturaer digitalt. For deg som har konto hos Digipost og som tidligere har mottatt papirfaktura:

* Fakturaer fra Ås kommune kommer dit
* For å se fakturaen må du logge deg inn
* Varsel om ny faktura sendes til din aktuelle e-post, eller per SMS, som du har oppgitt som kontaktinfo i Digipost
* Betalingen legges i nettbanken på vanlig måte
* Enkelte banker tillater at betalingen gjøres direkte fra Digipost
* Du kan gi banken din tillatelse til å overføre fakturaene dit, slik at du kan betale dem i nettbanken på vanlig måte
* Ønsker du likevel å motta papirfaktura fra Ås må du reservere deg mot å motta elektronisk faktura via Digipost

For deg som allerede har en avtale med Ås kommune om å bruke Avtalegiro, eller E-faktura:

* Du trenger ikke gjøre noe, fakturaene kommer i nettbanken som tidligere

For deg som har e-Boks, eller ikke benytter noen form for digital postkasse:

* Har du en avtale om E-faktura eller Avtalegiro, forsetter dette som før
* Får du papirfakturaer, fortsetter dette som tidligere.

Se mer informasjon her: <https://www.digipost.no/hjelp/privat>

Ta kontakt med fakturering@as.kommune.no eller vår faktureringsavdeling på telefon 64 96 20 00 hvis du har spørsmål.

I løpet av sommeren vil det også bli mulig å motta fakturaen på VIPPS. Vi vil gi nærmere informasjon når denne løsningen er klar.